تفسیر ثنائی

تفسیر ثنائی ابوالوفاء ثناء اللہ امرتسری کی تفسیر ہے، جو معروف اہل حدیث عالم مناظر تھے۔ تفسیر ثنائی ایک آسان، مختصر اور مخالفین اسلام کے اعتراضات کے جواب پر مشتمل تفسیر ہے، جو 8 جلدوں پر مشتمل ہے۔ اس تفسیر کی تکمیل میں 36 سال کا عرصہ لگا۔

اس تفسیر کی پہلی جلد 1895ء اور آخری جلد 18 فروری 1931ء کو شائع ہوئی۔ اس تفسیر میں ثناء اللہ امرتسری نے اس زمانہ میں مخالفین کی طرف سے اسلام کے خلاف جو شبہات پیش کیے جاتے تھے ان کا علمی اور تحقیقی جواب دیا ہے اور اسلام کی حقانیت کو ٹھوس دلائل سے ثابت کیا ہے۔ اس تفسیر کے لکھنے کا محرک مولانا کے ایک عزیز نے تفسیر ثنائی کے شروع میں نقل کیا ہے۔

آیات کا ترجمہ سہل انداز میں کیا گیا ہے۔ تفسیر مختصر مگر جامع ہے۔ عام طور سے مصنف نے متشابہ آیات کی تفسیر اور بعض نزاعی مسائل میں سلف یعنی متقدمین علما کے مسلک کو راجح قرار دیا ہے؛ البتہ بعض مقامات پر جمہور علما کے مسلک سے انحراف بھی کیا ہے۔ اس لیے ان کے معاصر علما نے اس تفسیر پر تنقید بھی کی ہے۔تفسیر ثنائی،ابو الوفا ثناء اللہ امرتسری، ناشرمکتبہ قدوسیہ،لاہور
قرآن مجید کی اردو تفاسیر میں تفسیر ثنائی کو خاص اہمیت حاصل ہے۔ اس تفسیر میں قادیانیت اور نیچریت کا رد کیا گیا ہے۔ تفسیر ثنائی اردو زبان میں ہے اور اس کی تفصیل یہ ہے:

جلدصفحاتسورۃاول148سورہ فاتحہ تا سورہ بقرہدوم162آل عمران تا النساءسوم184سورۃ المائدہ تا سورۃ الاعرافچہارم206سورۃ الانفال تا سورۃ النملپنجم200سورۃ الاسرا تا سورۃ الفرقانششم200سورۃ الشعرآء تا سورۃ یٰسہفتم202سورۃ الصافات تا سورۃ النجمہشتم184سورۃ القمر تا سورۃ معوذتین

 حوالہ جات 

زمرہ:اردو تفاسیر قرآن
زمرہ:ثناء اللہ امرتسری